EkBass/fiwiki-20250220-pages-articles huggingface dataset:
Kevin Smith (näyttelijä)

Kevin Tod Smith (16. maaliskuuta 1963 Auckland, Uusi-Seelanti – 15. helmikuuta 2002 Peking, Kiina) oli uusiseelantilainen näyttelijä. Parhaiten hänet tunnetaan televisiosarjoista Hercules (1995–1999) ja sen kahdesta spin-off- sarjasta Xena: soturiprinsessa (1995–2001) ja Young Hercules (1998–1999), joissa hän esitti kreikkalaista sodanjumalaa Aresta. Hän oli myös rockmuusikko. ==Kuolema== Vuoden 2002 alussa Aucklandista kotoisin oleva näyttelijä matkusti Kiinaan kuvaamaan Warriors of Virtue 2 -elokuvaa. Tarkoituksena oli tehdä yhdysvaltalais-kiinalainen taistelulajifilmi, koska Smith halusi työskennellä elokuvassa Hiipivä tiikeri, piilotettu lohikäärme esiintyneen stuntmiehen kanssa. 6\. helmikuuta 2002 Smith oli työskennellyt kuvauksissa Shijiazhuangissa, ja odottaessaan kyytiä takaisin hotellille hän päätti kävellä Keski-Kiinan Televisio -elokuvastudion mailla ja kiipesi lavastetorniin. Hän menetti tasapainonsa ja putosi useita kerroksia (joidenkin lähteiden mukaan noin kuudennen kerroksen korkeudelta) ja sai vakavia vaurioita päähänsä. Smith vietiin paikalliseen sairaalaan ja sieltä hänet siirrettiin Pekingiin. Hän vajosi koomaan, ja häntä pidettiin hengissä keinotekoisesti 10 päivän ajan. Smith kuoli 15. helmikuuta vaimonsa Suzannen ja vanhempiensa Geoffin ja Yvonnen läsnä ollessa. Hänellä oli kolme poikaa. Yksityiset hautajaiset pidettiin 28. helmikuuta. Ennen kuolemaansa Smith oli valmistautumassa ensimmäiseen Hollywood-roolinsa Bruce Willisin toimintaelokuvassa Tears of the Sun, yhtenä Navy SEAL:ina. Roolin oli määrä käynnistää hänen uransa Yhdysvalloissa. ==Filmografiaa== Vuosi Elokuva/televisiosarja Rooli 1987 Gloss 1991 Mon Désir 1991 Away Laughing Eri roolihahmoja 1992 Shortland Street Jed 1993 Desperate Remedies Lawrence Hayes 1994 Kevin Rampenbacker And The Electric Kettle 1994 Marlin Bay Paul Cosic 1994 Heartland Shorty Carmichael 1995 Hercules: The Legendary Journeys Ares/Iphicles 1995 Xena: Warrior Princess Ares 1996 McLeodin tyttäret Rod 1998 Young Hercules Ares 1998 Flatmates 1998 Hercules and Xena - The Animated Movie: The Battle for Mount Olympus Ares (Ääni) 1998 Young Hercules Ares, (Herculesin velipuoli)/Pellas 1999 Channelling Baby Geoff 1999 Lawless John Lawless 2000 Lawless: Dead Evidence John Lawless 2000 Jubilee Max Seddon 2001 The Meeting Wallace Greenway 2001 Lawless: Beyond Justice John Lawless 2002 Warriors of Virtue 2: The Return to Tao Dogon 2003 Riverworld (jälkiäänitys) Valdemar === Vierailevat esiintymiset === Vuosi Nimi Rooli 1996 Naked: Stories of Men Ted 1996 City Life Damon South 1996 City Life Damon South 1997 Wildside Lenny Maddox 1998 FX – murha tilauksesta Ricky Delacruz 1998 Wildside Lenny Maddox 1999 Wildside Lenny 2000 Guess Who's Coming to Dinner? Kevin Smith == Lähteet == *The Internet Movie Database *New York Times == Aiheesta muualla == * * Xenaville * ET:n Uutispätkä Kevinin kuolemasta * Kevinille omistettu muistosivu jossa on paljon kuvia hänestä * Tribuutti Kevin Smithille Luokka:Uusiseelantilaiset näyttelijät Luokka:Vuonna 1963 syntyneet Luokka:Vuonna 2002 kuolleet
Cashville Records

Cashville Records on rap-muusikko Young Buckin vuonna 2004 perustama levy- yhtiö.Young Buck Bio ==Historia== Vuoden 2008 lokakuussa Young Buck ilmoitti perustaneensa oman levy-yhtiön nimeltä Cashville Records. 50 Cent sanoi kannustavansa Buckin yritystä, mutta hän on silti G-Unit Recordsin jäsen, koska hän haluaa, että heidän levy-yhtiöillä pysyy hyvät välit. Alun perin yhtiötä kutsuttiin nimellä G-Unit South, mutta nimi vaihdettiin, koska Cashville ei ollut Interscopen alainen. Young Buck on pyytänyt Lil' Murderia ja Hi-C:tä liittymään Cashvilleen, ja heillä on oma rap-ryhmä, nimeltään "615".John Kennedy (25. lokakuuta 2006). "Young Buck perusti uuden levy- yhtiön". Vibe 2007 vuoden tammikuussa rap-artisti C-Bo allekirjoitti sopimuksen yhtiön kanssa. Saman vuoden maaliskuussa Outlawz allekirjoitti myös sopimuksen. Sha Money XL, G-Unit Recordsin omistaja, ilmoitti, että yhtiö on löytänyt jakajan RED Distributionin. Hän kertoi, että Cashville on saanut luvan tehdä ainakin neljä albumia vuonna 2008. ==Artistit== * Young Buck * Hi-C * Lil' Murda * C-Bo * Tha Outlawz * Sosa Da Plug * Deuce The Mouthpiece == Lähteet == == Aiheesta muualla == * Luokka:Yhdysvaltalaiset levy-yhtiöt
Lempäälän vaakuna

Lempäälän kunnanvaakuna on saanut aiheensa Lempäälän historiasta. Vaakunan jalkajousi viittaa eräretkiin, joita alueella entisaikoina tehtiin. Aurankärjet kuvastavat maanviljelystä. Vaakunan on suunnitellut Gustaf von Numers, ja se vahvistettiin käyttöön 7. maaliskuuta 1950. Vaakunan selitys on ”punaisessa kentässä aaltokoroinen kultapaalu, jonka päälikkeenä on musta, viritetty jalkajousi mustakärkisine kultanuolineen; tyvessä paalun kummallakin puolella saatteena kultainen aurankärki”. == Lähteet == * Luokka:Suomen kuntien vaakunat Luokka:Gustaf von Numersin suunnittelemat kunnanvaakunat Vaakuna
Wolf (elokuva)

Wolf on yhdysvaltalainen ihmissusielokuva vuodelta 1994. Elokuvan ohjasi Mike Nichols ja käsikirjoittivat Jim Harrison ja Wesley Strick. Elokuvan pääosissa näyttelevät Jack Nicholson, Michelle Pfeiffer ja James Spader. == Lähteet == == Aiheesta muualla == * Luokka:Vuoden 1994 yhdysvaltalaiset elokuvat Luokka:Ihmissusielokuvat Luokka:Mike Nicholsin ohjaamat elokuvat Luokka:Romanttiset elokuvat Luokka:Yhdysvaltalaiset kauhuelokuvat
Luterilaisia virsiä

Luterilaisia virsiä on Suomen evankelisluterilaisen lähetyshiippakunnan vuonna 2015 julkaisema virsi- ja rukouskirja, jota käytetään hiippakunnan jumalanpalveluksissa yhdessä Suomen evankelis-luterilaisen kirkon virsikirjan kanssa.Suomen evankelisluterilainen lähetyshiippakunta. Luettu 11.11.2015. Virsien numerointi alkaa luvulla 700, jotta sekaannusta evankelis-luterilaisen kirkon vuoden 1986 virsikirjan kanssa ei tapahtuisi. Kokoelma sisältää noin 200 virttä, koko Psalmien kirjan, hetkipalveluskaavoja ja muita rukouksia. Vuonna 2009 Suomen Luther-säätiö julkaisi ensimmäiset monisteversiot Luterilaisia virsiä -kirjasta. Tämä versio sisälsi 99 virttä. == Katso myös == * Suomen evankelisluterilainen lähetyshiippakunta == Lähteet == Luokka:Hengelliset laulukokoelmat Luokka:Kristilliset rukouskirjat Luokka:Suomen evankelisluterilainen lähetyshiippakunta
Giovanni Battista Grassi

Giovanni Battista Grassi () oli italialainen eläintieteilijä, joka tutki muun muassa malariaa ja sitä kantavia hyttysiä, mehiläisten embryologiaa, loisia ja erityisesti viinikirvoja, ankeriaiden muodonmuutosta ja vaellusta sekä termiittejä. Grassi osoitti, että vain Anopheles-suvun hyttyset kantavat malarialoista. Hän toimi myös senaattorina. == Elämä ja tutkimustyö == Battista Grassi suoritti lääketieteellisen yliopistotutkinnon Pavian yliopistossa Camillo Golgin ja Giulio Bizzozero opetuksessa. Valmistumisensa jälkeen hän tutki lääketieteellisesti kiinnostavia loismatoja, erityisesti hakamatoa, komparatiivisen anatomian laitoksella Sapienzan yliopistossa Roomassa. Vuodesta 1878 eteenpäin hän työskenteli ensin Messinassa tutkien nuolimatoja ja sen jälkeen Heidelbergissä Karl Gegenbaurin ja Otto Bütschlin seurassa. Heidelbergissä hän myös avioitui Maria Koenenin kanssa. Vuonna 1883 Grassista tuli komparatiivisen eläintieteen professori Catanian yliopistossa, jossa hän perehtyi heisimatoihin ja ankeriaiden elinkaareen. Samalla hän tutki mureenoja Roomassa. Cataniassa Grassi alkoi opiskella entomologiaa, ja kirjoitti varsinaisten tieteellisten julkaisujensa ohella entomologiasta oppilastekstin I Progenitori degli insetti e dei miriapodi () vuonna 1886. Hän alkoi myös perehtyä malariaan, ja työskenteli Raimondo Felettin kanssa erityisesti lintumalariaa tutkien. Grassi toimi vuodesta 1895 entomologina Roomaa kiertävässä malariantutkimusryhmässä, johon kuuluivat hänen lisäkseen Angelo Celli, Amico Bignami, Giuseppe Bastianelli ja Ettore Marchiafava. Hän osoitti Anopheles claviger -hyttyslajin levittävän malariaa ihmisissä. Vuosien 1900 ja 1902 välillä Grassi, Gustavo Pittaluga ja Giovanni Noé tekivät malariantutkimusta Agro Portuensessa, Fiumicinossa, Tiber-joella ja Capacciossa. Grassi jätti malarian tutkimisen vuonna 1902 ja alkoi perehtyä leishmaniaasia aiheuttavaan hietakärpäseen (Phlebotomus papatasii) sekä viinirypäleiden tuholaisena tunnettuun viinikirvalaji Phylloxera vastatrixiin. Endeemisen malarian palatessa Italiaan ensimmäisen maailmansodan seurauksena hän jatkoi hyttystutkimuksiaan ja teki niitä kuolemaansa saakka. == Julkaisut == Osittainen luettelo Grassin töistä: * Rapporti tra la malaria e peculiari insetti (zanzaroni e zanzare palustri). R. C. Accad. Lincei 7:163-177. (1898) * Ancora sulla malaria. R. C. Accad. Lincei 8:559-561. (1899) * Resoconto degli studi fatti sulla malaria durante il mese di gennaio. R. C. Accad. Lincei. 8:100-104. (1899, yhteistyössä A. Bignamin ja G. Bastianellin kanssa) * Studii di uno Zoologo sulla Malaria. Atti dei. Linncei. Mem. Cl.sc.fis.ecc. 3(5), No. 91:299-516.6 (1901) == Tunnustukset == Giovanni Battista Grassille myönnettiin Royal Societyn Darwin-mitali vuonna 1896. Italian posti julkaisi hänen kuvaansa kantavan muistopostimerkki vuonna 1955.Skap's Bug Stamps == Lähteet == * === Viitteet === == Aiheesta muualla == * Dipartimento di Biologia Animale e dell'Uomo – Battista Grassi: uno zoologo per la malaria * Himetop: Grassin elämään liittyneitä paikkoja Luokka:Italialaiset entomologit Luokka:Italialaiset lääkärit Luokka:Vuonna 1854 syntyneet Luokka:Vuonna 1925 kuolleet
Analog Science Fiction and Fact

Analog Science Fiction and Fact on yhdysvaltalainen tieteiskirjallisuusaiheinen lehti. Se on ilmestynyt useilla nimillä vuodesta 1930, ja se on alallaan kotimaassaan vanhin yhä julkaistava lehti.Christian Fandom: Analog Science Fiction and Fact Lehden nimi oli aluksi Astounding Stories of Super-ScienceMagazine: Astounding Science Fiction . Ensimmäinen merkittävä nimenmuutos tapahtui vuonna 1938, jolloin nimeksi tuli Astounding Science-Fiction. Vuonna 1960 uudeksi nimeksi tuli Analog Science Fact & Fiction, joka myöhemmin on muuntunut muotoon Analog Science Fiction and Fact.Magazine: Analog Science Fiction and Fact ==Campbellin aika== Tieteiskirjallisuuden niin sanotun kulta-ajan voidaan katsoa alkaneen vuodesta 1938, jolloin John W. Campbellista tuli lehden päätoimittaja.Golden Age of Short Science Fiction, 1938–1950 Enotes.com Campbell muutti lehden nimeksi Astounding Science Fiction entisen Astounding Stories -nimen tilalle ja määritteli lehden julkaisemille novelleille suuntaviivoja. Novelleissa tuli keskittyä mahdollisuuksien rajoissa oleviin tieteellisiin saavutuksiin ja näiden saavutusten vaikutuksiin yksilöihin. Lisäksi korostettiin tarinoiden juonen ja henkilöhahmojen merkitystä. Campbellin johdolla Astounding Science Fictionista tuli lajityyppinsä merkittävin julkaisu, kunnes vuonna 1950 alkoi ilmestyä lukuisia kilpailevia lehtiä, kuten Galaxy Science Fiction. Campbell toimi lehden päätoimittajana kuolemaansa saakka, vuoteen 1971.Ynamre gets the bomb America in WWII ==Kirjoittajat== Analog on vuosien kuluessa julkaissut novelleja useilta merkittäviltä tieteiskirjailijoilta, kuten Isaac Asimov, Robert A. Heinlein, Poul Anderson ja Lois McMaster Bujold. ==Levikki== Lehden levikki oli suurimmillaan vuonna 1983, jolloin sillä oli 115 000 tilaajaa. Vuonna 2006 levikki oli 28 319.Locus, helmikuu 2007, s. 56–57 == Lähteet == ==Aiheesta muualla== *Analog Science Fiction and Fact -lehden kotisivut Luokka:Yhdysvaltalaiset science fiction -lehdet
Betty Lou Gerson

Betty Lou Gerson (20. huhtikuuta 1914 Chattanooga, Tennessee - 12\. tammikuuta 1999 Los Angeles, Kalifornia)findagrave.com: Betty Lou Gerson oli yhdysvaltalainen näyttelijä. Hänet muistetaan parhaiten radionäyttelijänä, mutta hän esiintyi myös elokuvissa, televisiossa ja toimi ääninäyttelijänä. Gersonin ensimmäinen merkittävä radiorooli oli First Nighter -kuunnelmasarjassa, jossa hän esiintyi Don Amechen vastanäyttelijänä.Disney Legends: Betty Lou Gerson Hän esiintyi myös muun muassa sarjoissa Grand Hotel ja Lux Radio Theater. Elokuvissa ja televisiossa Gersonilla oli pieniä rooleja muun muassa Maija Poppasessa ja Hämärän rajamailla -sarjassa. Tunnetuin yksittäinen elokuvarooli hänellä oli ääninäyttelijänä elokuvassa 101 dalmatialaista, jossa hän esitti Cruella de Vilin roolin. == Lähteet == ==Aiheesta muualla== * Luokka:Yhdysvaltalaiset radionäyttelijät Luokka:Yhdysvaltalaiset televisionäyttelijät Luokka:Vuonna 1914 syntyneet Luokka:Vuonna 1999 kuolleet
Fosfokreatiini

Fosfokreatiini eli kreatiinifosfaatti (C4H10N3O5P) on tärkeä lihasten ja hermoston energian lähde. Ihmisen elimistön fosfokreatiinista onkin 95% keskittynyt luustolihaksiin. Elimistössä fosfokreatiinin fosfaattiryhmä siirretään kreatiinikinaasientsyymin avulla ADP:lle, jolloin muodostuu kreatiinia ja ATP:tä. Kreatiinikinaasi pystyy myös katalysoimaan käänteistä reaktiota, jossa fosfaattiryhmä siirretään ATP:ltä kreatiinille. == Biosynteesi ja katabolia == Fosfokreatiinia muodostetaan maksassa aminohapoista Maksa syntetisoi kreatiinia arginiinista, glysiinistä ja metioniinista. ATP luovuttaa kreatiinille fosfaattiryhmän, jolloin syntyy fosfokreatiinia. Elimistössä fosfokreatiini hajotetaan kreatiniiniksi, joka poistuu elimistöstä virtsan mukana. == Fosfokreatiini ja sairaudet == Erittäin harvinaisessa pyörörappeuma-hyperornitinemiassa ihmisen elimistön ornitiinipitoisuus on huomattavan korkea. Ornitiini haittaa kreatiinin muodostumista ja täten myös pienentää fosfokreatiinin määrää, mikä voi johtaa aineenvaihdunnan häiriöihin. Sarkooman kehittyessä kreatiinikinaasientsyymin määrä elimistössä vähenee. Tämän vuoksi fosfokreatiinipitoisuuksien määrittämistä voidaan käyttää hyväksi sarkooman diagnosoinnissa. Fosfokreatiinin käyttöä sydänsairauksien hoidossa on myös tutkittu . == Lähteet == == Aiheesta muualla == *Terveysportti, metatesaurus: Kreatiinifosfaatti *KEGG: Phosphocreatine Luokka:Fosforiyhdisteet
Prince of Wales Halt

Prince of Wales Halt oli lyhytaikainen seisake kapearaiteisella Romney, Hythe and Dymchurch Railwayllä Kentin kreivikunnassa Englannissa. Seisake sijaitsi Palmarshin alueella 1,2 kilometrin päässä rautatien pohjoisesta pääteasemasta, Hythestä Royal Military Canalin varrella paikassa, jossa rautatie alittaa Hythestä Lympneen johtavan tien kaksiaukkoisen kaarisillan. Seisake on nimetty sillan ja sen lähistöllä sijaitsevan pubin, Prince of Walesin, mukaan. Seisakkeella ei ollut koskaan minkäänlaisia asemarakennuksia, ja junat pysähtyivät siellä vain tarvittaessa. Sillalta johti jyrkkä polku alas seisakkeelle. Seisake avattiin liikenteelle yhtä aikaa Hythen ja New Romneyn välisen rautatien kanssa vuonna 1927, ja se oli käytössä vain noin vuoden. Alhaisten käyttäjämäärien vuoksi seisake lakkautettiin jo vuonna 1928, ja se ehdittiin mainita vain yhdessä rautatien yleisöaikataulussa. Seisake oli siten rautatien vähiten käytetty, huonoiten varustettu ja lyhytikäisin liikennepaikka. Luokka:Englannin lakkautetut rautatieliikennepaikat Luokka:Kentin kreivikunnan rautatieliikennepaikat Luokka:Romney, Hythe and Dymchurch Railway
Botolph’s Bridge Halt

Botolph's Bridge Halt oli vähän käytetty seisake Romney, Hythe and Dymchurch Railwayllä Romney Marshin alueella Kentissä, Englannissa. Seisake sijaitsi Botolph's Bridgen, pienen Romney Marsin kylän lähistöllä, kylästä rannikolle johtavan Botolph's Bridge Roadin varrella. Liikennepaikka avattiin liikenteelle yhtä aikaa Hythen ja New Romneyn välisen rataosuuden kanssa vuonna 1927. Liikennepaikalla oli puinen odotuskatos ja laituri. Ajan mittaan seisakekatos pääsi huonoon kuntoon, ja lopulta seisake suljettiin toisen maailmansodan alla vuonna 1939. Lakkauttaminen uutisoitiin paikallisessa mediassa hyvin. Kapteeni Howey, rautatien perustaja ja suurin osakkeenomistaja, määräsi seisakkeen suljetuksi ja ohjeisti kuljettajia sivuuttamaan aseman. Lopuksi Howey sytytti seisakekatoksen tuleen. Matkustajille lakkauttamisesta ei kuitenkaan ilmoitettu ennalta, ja asia selvisi paikallisille vasta savun noustessa seisakkeen suunnalta. Saapuessaan palopaikalle palomiehet löysivät kapteeni Howeyn palavan katoksen viereltä tulitikkulaatikko kädessään. == Lähteet == ==Aiheesta muualla== * Romney, Hythe and Dymchurch Railway: Stations past Luokka:Englannin lakkautetut rautatieliikennepaikat Luokka:Kentin kreivikunnan rautatieliikennepaikat Luokka:Romney, Hythe and Dymchurch Railway
Golden Sands Halt

Golden Sands Halt oli yksityinen seisake kapearaiteisella Romney, Hythe and Dymchurch Railwayllä St. Mary's Bayssä, Kentin kreivikunnassa Englannissa. Seisake avattiin liikenteelle 21 vuotta rautatien perustamisen jälkeen kesällä 1948. Tuolloin Englannin eteläinen rannikko eli toisen maailmansodan jälkeistä kesämatkailun kukoistusaikaa, ja läheinen Maddieson's Golden Sandsin lomakylä näki rautatien yhtenä keinona viihdyttää asiakkaitaan. Junat pysähtyivät seisakkeella tarvittaessa. Ajan myötä Golden Sandsin lomakylä kehittyi huolimatta siitä, että brittien lomailukulttuuri muuttui vuosikymmenten saatossa. 1980-luvun alkupuolella seisakkeen käyttäjämäärät vähenivät jyrkästi, ja suurelta osin ainoat seisakkeella pysähtyvät junat olivat tilausjunia. 1980-luvun lopulla radan lomakylän puolta alettiin käyttää lomakylän johtajan omistuksessa olevien vanhojen paloautojen säilytysalueena. 1990-luvulla lomakylä vaihtoi omistajaa, jolloin seisakkeen käyttäjämäärät lähtivät jälleen kasvuun. Uusi omistaja myös nimesi lomakylän uudelleen, jolloin seisakkeen nimeksi tuli Reunion Halt. Lomakylä sulki ovensa myöhemmin 1990-luvulla, ja samalla myös seisake lakkautettiin. Seisakkeen alkuperäinen asemarakennus on edelleen olemassa. Luokka:Englannin lakkautetut rautatieliikennepaikat Luokka:Kentin kreivikunnan rautatieliikennepaikat Luokka:Romney, Hythe and Dymchurch Railway
Götiska förbundet

Götiska förbundet (Gööttiläinen liitto) oli Ruotsissa vaikuttanut yhdistys, joka pyrki luomaan kansallisen ajattelutavan muinaisten germaanien hengessä. Yhdistys perustettiin vuonna 1811 Jacob Adlerbethin johdolla, ja se hajosi 1844. Yhdistys julkaisi lehteä Iduna (1811–1824, 1845)Facta2001, WSOY 1982, 5. osa, palsta 378. Idunassa ilmestyivät E. G. Geijerin merkittävimmät runo ja Esaias Tegnérin Fritjofin taru. Sen tunnettuja jäseniä olivat (suluissa muinaispohjoismainen jäsennimi): *Erik Gustaf Geijer (Einar) *Esaias Tegnér (Bodwar Bjarke) *Per Henrik Ling (Bosi) *Jakob Adlerbeth (Rolf) *Arvid August Afzelius (Arngrimur) *Leonhard Fredrik Rääf (Refr) *Sven Peter Bexell (Rig) *Johan Henrik Schröder (Skjölder Svenske) *Johannes Dillner (Sturbiarn) *August von Hartmansdorff (Harald) *Nils Henrik Sjöborg (Baldur) *Johan Gustaf Liljegren (Ingemund den gamle) *Pehr Tham (Engelbrecht Engelbrechtsson) *Abraham Ahlqvist (Mysing) *Johan Niklas Byström (Waulunder) *Carl Adolph Agardh (Braut Anunder) *Bernhard von Beskow (Thidrekr) *Bernhard Crusell *Carl August Nicander (Norna Gest) == Lähteet == Luokka:Ruotsalaiset järjestöt Luokka:Ruotsin kirjallisuus
Greatstone Dunesin rautatieasema

Greatstone Dunesin rautatieasema oli liikennepaikka kapearaiteisella Romney, Hythe and Dymchurch Railwayllä Kentin kreivikunnassa Englannissa. Liikennepaikka sijaitsi Greatstone-on-Sean alueella kahden kilometrin päässä New Romneyn rautatieasemalta etelään. Liikennepaikka avattiin liikenteelle yhtä aikaa New Romneyn ja Dungenessin välisen rataosuuden ensimmäisen osan valmistuessa 24. toukokuuta 1928. Tuolloin alueelle suunniteltiin uutta Greatstone-on-Sean asutuskeskusta, ja rautatien johto halusi käyttää mahdollisuuden lisätäkseen henkilöliikenteen kannattavuutta. Vaikkakin todisteet ovat olemattomat, joidenkin tietojen mukaan asema olisi perustettu asuntoalueen rakennuttajan pyynnöstä. Liikennepaikalle rakennettiin laiturit molemmille pääraiteille, ja molemmat laiturit saivat oman odotushuoneen. Lisäksi asemalla oli lipputoimisto sekä liikenteenhoitoa varten asetinlaitesuoja ja vesitorni. 1920–1930-luvuilla otetuissa valokuvissa näkyy lisäksi laiturit yhdistävä rautatien ylittävä kävelysilta, mutta kertomusten mukaan sillan portaikkoja ei koskaan rakennettu. Meren puoleisella laiturilla oli lisäksi pieni teetupa.Real Photographs Co., valokuvakokoelmat vuodelta 1936. Vaikka Greatstone-on-Sean rakentaminen aloitettiin, jäi asuntoalue lopulta pienikokoiseksi ja liikennemääriin nähden asema oli ylimitoitettu. Kun rautatie New Romneystä Dungenessiin avattiin toisen maailmansodan jälkeen, liikennepaikka muutettiin miehittämättömäksi seisakkeeksi ja se sai nimekseen Greatstone Halt. Lomamatkailun lisääntyessä 1950-luvulla Greatstonen seisakkeen liikennemäärät kasvoivat, jolloin liikennepaikka muutettiin jälleen miehitetyksi asemaksi ja se sai uudeksi nimekseen Greatstone. Samalla asemarakennuksia kunnostettiin tai rakennettiin uudelleen. Henkilöliikenne jatkui vielä 14 vuoden ajan. Tarkkaa tietoa asemarakennuksen purkuajasta ei ole tiedossa, mutta se korvattiin nykyaikaisella tuulisuojatulla odotuskatoksella. Se on myös ainoa Greatstonen jäljellä oleva rakennus. Liikennepaikka muutettiin jälleen miehittämättömäksi vuonna 1964, ja loput rakennukset odotuskatosta lukuun ottamatta purettiin 1970. Tästä huolimatta sitä ei kuitenkaan alennettu seisakkeeksi, vaan se sai pitää rautatieaseman statuksen lakkautukseensa saakka. "A Miniature Guide" vuodelta 1981 on viimeinen tiedossa oleva kirjallinen lähde, joka mainitsee Greatstonen aseman olevan edelleen käytössä. Liikennepaikka lakkautettiin 1983, mutta se esiintyi vielä seuraavan vuoden aikatauluissa, kuitenkin ilman junien lähtöaikoja. Vuoden 1985 aikatauluista oli poistettu myös aseman nimi. Rautatien lipunmyyntilaitteissa nimi kuitenkin vielä esiintyy, mutta koneita on ohjelmallisesti estetty myymästä lippuja Greatstonen asemalle. == Lähteet == == Aiheesta muualla == * Romney, Hythe and Dymchurch Railway: Stations past Luokka:Englannin lakkautetut rautatieliikennepaikat Luokka:Kentin kreivikunnan rautatieliikennepaikat Luokka:Romney, Hythe and Dymchurch Railway
Hjärne

Hjärne (myös Hiärne) on ruotsalainen aatelissuku, joka on ollut edustettuna myös Suomen aatelissa. Suomessa sukuun kuului 1800-luvulla myös vapaaherrallinen haara. Suomalainen sukuhaara on kuitenkin sammunut kokonaan. Suurvalta-ajalla aateloitu Hjärne-suku ei ole sukua samannimiselle keskiaikaiselle norjalais-ruotsalaiselle Hjärnen valtaneuvossuvulle, vaikka näin 1700-luvulla luultiinkin. Viitattu 20.10.2012. Suku on lähtöisin Ruotsin Värmlannista ja sen varhaisin tunnettu esi-isä oli 1500-luvulla Älgån pitäjän Fröbolissa asunut lautamies Jon Torsteninpoika. Hänen poikansa oli Nevanlinnassa kirkkoherrana toiminut Erlandus Jonæ (1596–1654), jota alettiin kutsua nimellä Hiärne hänen kotipitäjänsä lähellä sijainneen Hiernskog-nimisen paikan mukaan. Hänen poikansa, maaherra, arkkiatri ja Vuorikollegion varapuheenjohtaja Urban Hjärne aateloitiin nimellä Hiärne (Hjärne) vuonna 1689. Suku esiteltiin samana vuonna Ruotsin ritarihuoneelle aatelisena sukuna numero 1149. Sukuun kuulunut valtaneuvos Gustaf Adolf Hjärne korotettiin vuonna 1762 vapaaherraksi ja 1770 kreiviksi, mutta introduktio Ritarihuoneelle jäi kummallakin kerralla suorittamatta ja tämä sukuhaara sammui mieslinjalta hänen kuollessaan vuonna 1805. Suku korotettiin 1779 ritaristoon eli aateliston toiseen luokkaan. Suomessa asuneen Gustaf Hjärnen sukuhaara merkittiin Suomen ritarihuoneelle sen järjestäytymisen yhteydessä vuonna 1818 aatelisena sukuna numero 87. Hänet korotettiin vuonna 1841 vapaaherraksi ja vapaaherrallinen sukuhaara sai kaksi vuotta myöhemmin numeron 34. Suomessa suku sammui mieslinjalta 1880 ja lopullisesti 1905. Sukua on 1920-luvulta alkaen asunut myös Yhdysvalloissa. ==Suvun jäseniä== *Urban Hjärne (1641–1724), ruotsalainen lääkäri, kirjailija ja luonnontieteilijä *Gustaf Hjärne (1768–1845), suomalainen sotilas ja senaattori, Viaporin asevaraston hoitaja, Urban Hjärnen pojanpojan poika *Gustafva Sofia Hjärne (1780–1860), suomalainen runoilija, kääntäjä ja kulttuurivaikuttaja, Gustaf Hjärnen puoliso *Harald Hjärne (1848–1922), ruotsalainen historioitsija *Erland Hjärne (1887–1969), ruotsalainen historioitsija ==Lähteet== Luokka:Suomalaiset aatelissuvut Luokka:Ruotsin aateli
Ruhpolding

Ruhpolding on Saksassa Baijerin osavaltiossa sijaitseva kunta. Kunnan väkiluku on noin 6 700 asukasta. Se kuuluu Ylä-Baijerin hallintopiiriin ja Traunsteinin piirikuntaan.Statistisches Bundesamt Excel-taulukko väkiluvusta 31.12.2013, rivi 2275. Viitattu 28.7.2015. Ruhpoldingissa on ampumahiihtokeskus. Siellä on järjestetty vuosina 1979, 1985, 1996 ja 2012 ampumahiihdon maailmanmestaruuskilpailut. Kunnan elinkeinoja ovat matkailu ja urheilu. Siellä voi harrastaa mm. golfia, hiihtoa, maastopyöräilyä, ammuntaa, patikointia ja perhokalastusta. ==Lähteet== ==Aiheesta muualla== *Ruhpoldingin kunnan verkkosivut *
War Department Halt

War Department Halt oli epävirallinen liikennepaikka kapearaiteisella Romney, Hythe and Dymchurch Railwayllä Kentin kreivikunnassa Englannissa. Liikennepaikka sijaitsi vuonna 1929 rakennetun Romney Sandsin rautatieasemalta alkavan ja sisämaahan kaartuvan sivuradan, War Department Linen, päässä. Sivurata rakennettiin War Officen pyynnöstä, ja sitä käytettiin salaisen akustisiin kuulohavaintoihin perustuvan seuranta-aseman kuljetuksiin. Radalla liikennöitiin sotaministeriön omistamalla veturilla, joka hoiti päivittäistä tukikohdan henkilöliikennettä. Toisen maailmansodan jälkeen War Office hylkäsi sekä tukikohdan että sivuradan. RHDR otti sivuradan omaan käyttöönsä ja käytti sitä alueelta kaivetun murskaamattoman soran ja sepelin kuljetuksiin. Sora kuljetettiin Hythen asemalle, jossa se purettiin tarkoitusta varten rakennetulta rampilta kuorma-autoihin. Liikenne jatkui vuoteen 1951, ja tuona aikana radan paikka ja päätepiste siirtyi aina tarvittaessa uuteen kuormauskohteeseen. Sivurataa käytettiin loppuvaiheessa enää kaluston tilapäiseen säilytykseen syksyllä 1951, kun yksiraiteiseksi muutetulla, New Romneyn ja Dungenessin välisellä radalla tapahtui veturirikko. Sivuraide purettiin talvella vuosien 1951 ja 1952 vaihteessa normaalin radan huoltotyön yhteydessä. Ratalinjan päätepiste on jäänyt sorakuoppiin myöhemmin tulvineen veden peittoon. Luokka:Englannin lakkautetut rautatieliikennepaikat Luokka:Kentin kreivikunnan rautatieliikennepaikat Luokka:Romney, Hythe and Dymchurch Railway
Martti Ahtisaari Instituutti

Martti Ahtisaari Instituutti (Martti Ahtisaari Institute of Global Business and Economics) on vuonna 2008 perustettu Oulun yliopiston taloustieteiden tiedekunnan kansainvälisen talouden koulutus- ja tutkimuslaitos. Se on nimetty presidentti Martti Ahtisaaren mukaan. Instituutin toiminta painottuu kotimaahan, mutta sillä on myös kansainvälisiä yhteyksiä esimerkiksi Kiinaan ja Ranskaan.Tietoa instituutista == Lähteet == ==Aiheesta muualla== *Martti Ahtisaari Instituutin verkkosivut Luokka:Oulun yliopisto Luokka:Suomen tutkimuslaitokset Luokka:Taloudelliset tutkimuslaitokset Luokka:Martti Ahtisaari
Kasimir

Kasimir on miehen etunimi, josta on käytössä myös kirjoitusasu Casimir. Nimi on slaavilaista alkuperää ja merkitsee rauhantekijää. Kasimir (Kazimierz) on ollut myös useiden Puolan hallitsijoiden nimi. Suomessa nimi Kasimir on Digi- ja väestötietoviraston tietojen mukaan annettu 1900-luvun alusta vuoden 2019 loppuun mennessä 1208 ja Casimir 671 henkilölle. Suurin osa heistä on syntynyt vuoden 1980 jälkeen. Nimeä ei ole suomenkielisessä kalenterissa, mutta suomenruotsalaisen kalenterin mukaan Kasimirin nimipäivä on 1. heinäkuuta. == Tunnettuja Kasimireja ja Casimireja == === Puolan hallitsijoita ja prinssejä === (Kazimierz) on ollut usean Puolan hallitsijan nimi: * Kasimir I (1034–1058), Mieszko II:n poika, yhdisti Puolan * Kasimir II Oikeudenmukainen (1177–1194) * Kasimir III Suuri (1333–1370) * Kasimir IV (1446–1492) * Pyhä Kasimir, Kasimir IV:n poika, Puolan ja Liettuan suojeluspyhimys === Muita === * Kasimir Felix von Badeni, puolalais-itävaltalainen kreivi ja valtiomies, Itävallan pääministeri 1895-1897 * Kasimir Baltzar, suomalainen näyttelijä * Kasimir Edschmid, oik. Eduard Schmidt, saksalainen kirjailija * Casimir Delavigne, ranskalainen runoilija * Casimir Ehrnrooth, suomalainen kenraaliluutnantti, Bulgarian pääministeri, Suomen ministerivaltiosihteeri * Casimir Ehrnrooth, suomalainen vuorineuvos ja liike-elämän vaikuttaja * Kasimir Fajans, puolalais-yhdysvaltalainen radiokemisti, protaktiniumin löytäjä * Casimir Gnanadickam, intialainen katolinen arkkipiispa ja jesuiitta * Casimir Jürgens, suomalainen jääkiekkoilija * Kasimir Kaskisuo, suomalainen jääkiekkomaalivahti * Casimir von Kothen, suomalainen vapaaherra, kenraaliluutnantti, senaattori ja maaherra * Kasimir Leino, suomalainen kirjailija, sanomalehtimies ja teatterimies * Kasimir Lilius, suomalainen everstiluutnantti, pankinjohtaja ja liikemies * Casimir Lindholm, suomalainen yritysjohtaja * Kazimir Malevitš, ukrainalais-venäläinen kuvataiteilija ja taideteoreetikko * Kasimir Uno Montin, suomalainen tuomari ja Rauman pormestari * Casimir Ninga, tšadilainen jalkapalloilija * Casimir Palmroth, suomalainen virkamies, ministerivaltiosihteerin apulainen * Kasimir Pennanen, suomalainen näyttelijä * Casimir Périer, Ranskan pääministeri * Casimir Pulaski, puolalaissyntyinen yhdysvaltalainen prikaatinkenraali, "Amerikan ratsuväen isä" === Casimir sukunimenä === * Hendrik B. G. Casimir, alankomaalainen fyysikko, jonka mukaan on saanut nimensä Casimirin ilmiö * Jean Casimir-Perier (1847–1907), Ranskan presidentti 1894–1895 ==Lähteet== Luokka:Etunimet
Kasimir III Suuri

Kasimir III Suuri (1310 Kowal, Wloclawekin alue – 1370 Krakova) oli Puolan hallitsija vuodesta 1333 aina kuolemaansa saakka. Hän oli viimeinen Piast- sukuinen hallitsija. == Perhesuhteet == Kasimir III:n vanhemmat olivat kuningas Władysław I ja kuningatar Jadwiga (Jadwiga Kaliska). Kasimir oli ensin avioliitossa Annan (”Liettuan Aldonan”) ja tämän kuoltua vuonna 1339 Hessenin Adelaiden kanssa. Tästä hän otti avioeron ja solmi avioliiton Kristiinan kanssa ja erosi jälleen. Viimeinen vaimoista oli Jadwiga (Hedwig). Neljästä aviopuolisosta huolimatta hänelle ei syntynyt perijää Puolan valtaistuimelle, joten hän jätti kruunun perinnöksi sisarensa pojalle, Unkarin kuninkaalle Ludvig I:lle. == Hallitsijakausi == Kasimir Suuri loi Puolan suurvalta-aseman, jonka talous nojasi suurelta osin Krakovan lähistöllä Wieliczkassa sijaitseviin suolakaivoksiin. Hän myös edisti uudisasuttamista, rakennutti uusia kauppareittejä ja loi keskitetyn hallinnon länsimaisten esikuvien mukaan. Rauhoittaakseen maan oloja hän lopetti pitkään jatkuneet vihamielisyydet Saksalaisen ritarikunnan kanssa vuonna 1343. Kasimirin aikana julkaistiin Puolan ensimmäisen lakikokoelma ja perustettiin Krakovan yliopisto. Kasimir oli hallitsijana suvaitsevainen juutalaisia kohtaan, vaikka juutalaisvainoja esiintyi samaan aikaan muualla Euroopassa. ==Lähteet== Luokka:Puolan kuninkaat Luokka:Vuonna 1310 syntyneet Luokka:Vuonna 1370 kuolleet
Guajirot

Guajiro-intiaanit eli wayuu-kansa on Venezuelan toiseksi suurin etninen ryhmä. Guajiroita asuu muun muassa Maracaibon kaupungin pohjoispuolen köyhällä alueella. Heitä asuu myös Kolumbiassa. Guajirot muodostavat vajaan 300 000 vähemmistön Venezuelassa.Intiaanien Opettaja, Kirkko ja Kaupunki 31.3.2008 Intiaanien keskuudessa elintaso on alhainen. Suomen Lähetysseura tekee työtä guajiro-intiaanien parissa; alkuperäiskulttuuria vaalitaan, lapsille ja aikuisille tarjotaan lukutaito- ja tukiopetusta sekä ehkäisevää terveydenhuoltoa. ==Klaanit== Guajiroiden kultturissa perheet ovat jakautuneet klaaneihin jotka ovat: National Natural Parks of Colombia: National natural Park of Macuira/PAGE 13 Klaani Asuinalue Käännös englanniksi Aapushana Eirakajaule Jasauwo´u Kanakantui Matuwolu´u Sipano´u Ushuwo´u watchulepu Wolu´u Watkasainru´u Polumolu´u Shooliyuu-kanejeruu Sour with something Land of the beach Intercalated Forgotten Land of si´iya Land of pans Away from the pulp round object Inside the heart of the Wolunka house Axe on the ground Hideouts Epieyu Lumoulein Puuroulepu bushes where sleepiness is felt Iguana Wo'upanalu'u Puuroulepu Close to the eyes For the birds Jayaliyuu Kalimiru´u Aralietu´u Uraichein Mekijanao Animal teeth to herd Little "curarire" Eyes without head Jusayuu Polujalii Maraalu'u Beware of the Axe On top of the land Pausayuu Patsuarui Paluwo'u Frightened Arrive at the sea Sapuana Tuikii Waaleru Fire Inside you Tijuana Uchali´i Oulemeru´u Play A lot Uliana Alainmapu Chawaisu Anuapa´a Pusichipa´a Kaijawou´u Sekuolu´u Uchaispa´a Pulashu´ulia Soulawo´u All come together One on top of the other When it turns into a boat When it turns into a bat The teeth of out eyes Coming here Going there I have more power than you The one that saws Uliyuu Iisho´u Of Cardinal Uraliyuu Aalasu Paluuto´u Passing by My eyes are of sticks Ulewana Iruwo´u Olive face Walepushana Ishajiwo ´u Alapuolu ´u Burned eyes laing eyes Walapuana Atuairuku Nurturing == Taiteissa == Kirjassa Vanki nimeltä Papillon päähenkilö Papillon elää rannikolla asuvan guajiro-heimon luona puoli vuotta. ==Lähteet== * Suomen Lähetysseura: Maracaibon seurakuntatyö ===Viitteet=== == Aiheesta muualla == Luokka:Etelä-Amerikan alkuperäiskansat
Yhdystie 9381

Yhdystie 9381 on Suomen tieverkkoon kuuluva yhdystieosuus Tornionjoki- ja Muonionjokilaaksoissa Lapin maakunnassa. Tie alkaa valtatieltä 21 Pellon keskustaajaman pohjoispuolella lähellä Lempeän kylää, ja sen linjaus seuraa läheltä Tornion- ja Muonionjokien rantaa, päättyen Kolarin keskustaajaman länsipuolelle jossa se yhtyy seututiehen 943. Tien pituus on noin 68 kilometriä. Pellossa tien osoitenimenä on Väylänvarrentie, ja Kolarissa Lappeantie. Tie johtaa Lempeän, Naamijoen, Jarhoisen, Väylänpään, Hietasen ja Lappean kylien lisäksi useiden pienempien asutusryhmien halki. Luokka:Kolarin liikenne Luokka:Pellon liikenne 9381
Latakian maakunta

Latakian maakunta () on yksi Syyrian 14 maakunnasta. Se sijaitsee Välimeren rannalla, läntisessä Syyriassa Turkin rajalla. Maakunnan pääkaupunki on Latakia. Toinen merkittävä kaupunki on Jabla. Vuoden 2004 väestönlaskennassa maakunnan väkiluku oli 879 551 asukasta. Vuoden 2011 tammikuun väkiluvuksi Syyrian tilastokeskus kirjasi jo 1 229 000\. Vuoden lopussa, kun Syyrian sisällissota oli jo meneillään, väestöarvio (31.12.2011) oli 1 008 000 asukasta. Maakunta rajoittuu idässä Idlibin ja Haman, sekä etelässä Tartusin maakuntaan. Lännessä vastassa on Välimeri ja pohjoisessa naapurina on Turkki. Latakian maakunta on maataloustuotantoaluetta, jossa viljellään tupakkaa, puuvillaa, viljoja ja hedelmiä. Aluehallinnossa maakunta on jaettu neljään piirikuntaan. Vuoden 2004 väestönlaskennan mukaan niiden väkivuvut oja väestöosuudet maakunnan väkiluvusta olivat: * Latakia (526 888 as., 50,9 %), * Al-Haffah (al-Hafa; 81 213 as., 9,2 %), * Jabla (Jablah; 196 171 as., 22,3 %) ja * Qardah (al-Qardaha; 75 279 as., 8,6 %). ==Lähteet== ==Aiheesta muualla== *Latakia. Governorate, Syria (britannica.com)
Vaasan sotavankileiri

Vaasan sotavankileirin eli Sotavankien kurileiri 24:n (virallinen kirjaintunnus Ri) perustamisesta annettiin käsky 25. kesäkuuta 1942 ja leiri lakkautettiin 31. lokakuuta 1944. Ensin leiri perustettiin Kerimäen Riitasensuolle mutta siirrettiin vuoden 1943 alkupuolella Vaasan Mustasaareen, jolloin siitä tuli pääleiri ja Helsingbystä tuli alaleiri. Vankileiri sijaitsi Vanhan Vaasan ja Runsorin rajoilla Hovioikeudenmetsässä. Hovioikeudenmetsässä on vankileirin jäänteiden lisäksi vanhan asutuksen ja viljelyn jäänteitä ja Vaasan kaupunki esittää metsää suojeltavaksi. == Lähteet == * Artikkeli Vaasan kurileiristä luettu 18.1.2009 * === Viitteet === == Aiheesta muualla == * Luokka:Jatkosota Luokka:Vaasan historia Luokka:Vankileirit Suomessa 1939–1945
Luomumaatalous

Luomumaatalous tarkoittaa mahdollisimman luonnonmukaista maataloutta. Luomumaatalouteen kuuluvat luomuviljely (ravinto- ja kuitukasvit) ja luomueläintuotanto (eläinperäiset tuotteet). Luomumaatalouden tuotteita kutsutaan luomutuotteiksi. Luomumaataloudessa käytetään usein lannoitteena muun muassa kanan, lehmän ja hevosen ulostetta.Luomutuotannon ohjeet Elintarviketurvallisuusvirasto Evira Toimintaa valvoo usea viranomainen.Luonnonmukaisen tuotannon valvontajärjestelmät Suomessa Elintarviketurvallisuusvirasto Evira == Lähteet == == Aiheesta muualla == * Marika Paaso & Niko Vartiainen: ”Luomu on mätä kompromissi tiedettä ja taikauskoa”. Yle uutiset 13.3.2013. * * Luokka:Seulonnan keskeiset artikkelit
Norkko

Norkko on pehmeälapakkoinen tähkäntapainen kukinto, jossa on pienet kukat ja joka kukkimisen jälkeen varisee kokonaisena. Norkkoja ovat esimerkiksi useimpien koivukasvien ja pyökkikasvien heimoihin kuuluvien puiden, kuten koivujen, leppien, pyökkien ja tammien kukinnot. == Lähteet == * Pieni tietosanakirja Luokka:Kukintotyypit
NPK-luku

NPK-luku tarkoittaa lukemaa jolla ilmaistaan lannoitteen sisältämien kolmen merkittävimmän kasvien pääravinteen määrän. NPK viittaa näiden alkuaineiden tunnuksiin: typpi (N), fosfori (P), kalium (K). NPK-luku voi esimerkiksi olla seuraavanlainen: NPK 20-12-0, jossa luvut ilmaisevat prosenttiosuuksia. Se minkä prosenttiosuuksia luvut on olemassa kahdenlaista käytäntöä. Toisessa luvut ilmoittaa puhtaan alkuaineen osuuden lannoitteessa, ja toisessa tavassa ilmoitetaan tiettyjen oksidien määrän. Tämä johtuu siitä, ettei toisia alkuaineita löydy luonnosta puhtaana, tällaisia ovat fosfori ja kalium. Tämän vuoksi lannoitteessa kyseiset alkuaineet on vanhastaan ilmoitettu fosforipentoksidina (P2O5) ja kaliumoksidina (K2O). Kummissakin merkintätavassa typpi on ilmaistu puhtaana alkuaineena. Sama lannoite molemmilla merkintätavoilla: Alkuaineiden prosenttiosuuksina: NPK 20-22-17 Oksidien prosenttiosuuksina: NPK 20-51-20 * Typpi = 20% * Fosfori = 22% * Kalium = 17% == Merkintätavat eri maissa == Euroopan unioni on säätänyt, että jäsenmaat voivat valita vapaasti kumman merkintätavan ottavat käyttöön. Säännös koskee lannoitteita, jotka on merkitty "EY-LANNOITE" merkinnällä. Jos käytetään oksideja, niin merkinnässä täytyy käyttää difosforioksidia (P2O5) ja kaliumoksidia K2O. Suomessa käytetään kaikkien kolmen alkuaineen prosenttiosuuksia. Laki antaa myös mahdollisuuden ilmoittaa näiden rinnalla oksidien määrän.. Yhdistyneessä kuningaskunnassa fosfori ja kalium ilmoitetaan oksidimäärinä. Merkintätavan selvittäminen on tärkeää että voidaan säilyttää lannoitteiden vertailuarvo. == Oksidimäärien muuntaminen alkuainemääriksi == Moolimassojen avulla oksidista voidaan laskea alkuaineen osuus, jota sitten käytetään kertoimena oksidi-lukuun, jolloin saadaan alkuaineen osuus prosentteina. Fosfori Fosforin osuus Fosforioksidista (P2O5) on 43.6% = 0.436. P = 0.436 * P2O5 Esim. P = 0.436 * 51 = 22.236 = 22% Kalium Kaliumin osuus kaliumoksidista (K2O) on 83% = 0.83. K = 0.83 * K2O Esim. K = 0.83 * 20 = 16.6 = 17% == Lähteet == Luokka:Lannoitus
Yara International

Yara International ASA on norjalainen, pääasiassa lannoitteita valmistama yritys, joka on yksi maailman suurimmista typpilannoitteiden valmistajista. Yara International valmistaa noin neljänneksen Euroopassa tuotetuista lannoitteista.Käytännön Maamies 1/2009, s. 10. Yara eriytettiin Norsk Hydrosta 25. maaliskuuta 2004 omaksi pörssiyhtiökseen. Sen muodostivat Norsk Hydron aiemmat kaksi divisioonaa: Hydro Agri sekä Hydro Gas & Chemicals. Vuonna 2007 Suomen valtio myi omistamansa Kemira Growhow Oy:n osakkeet Yara Internationalille, joka lunasti sen jälkeen muiden omistamat osakkeet yhtiössä. Integraation myötä Kemira GrowHow jatkoi toimintaansa Yara Internationalin tytäryhtiönä nimellä Yara Suomi. ==Lähteet== == Aiheesta muualla == * Yara Suomi * Yara Global Luokka:Kemianteollisuusyhtiöt Luokka:Norjalaiset pörssiyhtiöt Luokka:Tavaramerkit Luokka:Euronext 100 -indeksi Luokka:OBX-indeksi
Tridacna rosewateri

Tridacna rosewateri on jättiläissimpukkalaji. Se elää luonnossa vain Mauritiuksen lähivesillä Intian valtameressä. Laji on kuvattu tieteellisesti vuonna 1991. == Ulkonäkö ja koko == Tridacna rosewateri on pienimpiä jättiläissimpukkalajeja; se kasvaa korkeintaan 15–20 cm pitkäksi. Sillä on kaksiosainen, voimakkaan poimullinen kuori, joka on ohuempi kuin sukulaislajeilla. Kuoren ulkopintaa peittävät ohuet, hyllymäiset suomut. Suomuisen kuoren takia se muistuttaa sukulaislajia Tridacna squamosa. Kuoren välistä työntyy esille hyllyvä vaippa, jonka keskellä törröttää putkimainen hylkyaukkoa ympäröivä suuosa. Toinen huomamattomampi aukko liittyy veden sisäänvirtaukseen. == Lähteet == Luokka:Jättiläissimpukat
Alegro

Kauppakeskus Alegro sijaitsee Alfragideissa, Amadorassa, Lissabonin lähellä. Kauppakeskus avattiin marraskuussa 2007. Kauppakeskuksen omistaa Auchan ja Immochan, joka on Auchan-ryhmittymän liiketilojen hallintaan keskittynyt yhtiö. Kauppakeskus Alegron kerrospinta-ala on 39 000 neliömetriä ja kauppakeskuksessa sijaitsee noin 122 liikettä. Kauppakeskuksessa on muun muassa ravintolamaailma ja Jumbo-hypermarketketju. == Kulkuyhteydet == Parhaiten kauppakeskukseen pääsee autolla. ==Lähteet== ==Aiheesta muualla== * Kauppakeskus Alegron kotisivut Luokka:Portugalin kauppa- ja ostoskeskukset Luokka:Lissabonin alue
Gulliverin retket (albumi)

Gulliverin retket on Kari Peitsamon kahdeksas albumi vuodelta 1981. Levy uudelleenjulkaistiin vuonna 1989 LP:nä ja CD:nä; kyseessä on ensimmäinen Peitsamon CD-julkaisu. Peitsamon aiemmista soololevyistä poiketen levy on soitettu sähkökitaralla. Aku Ankkuli on levyttänyt omat versionsa levyn kappaleista Volkswagen, Anna vielä aikaa, Huomenta rock'n'roll, Takaisin Siuroon, Hae lakkaa satamasta, Gulliverin retket, Albert ja Mississippi, viimeisen yhdessä Peitsamon kanssa. Myös Yari on levyttänyt oman version kappaleesta Anna vielä aikaa. == Kappaleet == === A-puoli === # # # # # # === B-puoli === # # # # # # # Kaikki sävellykset, sanoitukset ja sovitukset Kari Peitsamo == Lähteet == Luokka:Kari Peitsamon albumit Luokka:Vuoden 1981 albumit
Yser

Yser (, ) on 78 kilometriä pitkä joki, joka saa alkunsa Pohjois-Ranskasta Nordin departementista, virtaa Belgiaan ja laskee Pohjanmereen Belgian Nieuwpoortissa. Joen lähellä käytiin ensimmäisen maailmansodan aikana Yserin taistelu. == Lähteet == ==Aiheesta muualla== Luokka:Ranskan joet Luokka:Belgian joet Luokka:Pohjanmereen laskevat vesistöt
Ranskan Kongo

Ranskan Kongo () tai Keski-Kongo () oli Ranskan siirtomaa, joka oli olemassa vuodesta 1882 vuoteen 1910. Siirtomaa käsitti hetkellisesti nykyisien Kongon tasavallan, Gabonin sekä Keski-Afrikan tasavallan alueet. ==Lähteet== ==Aiheesta muualla== Luokka:Entiset siirtomaat Afrikassa Luokka:Gabonin historia Luokka:Keski-Afrikan tasavallan historia Luokka:Kongon tasavallan historia Kongo
Darren Star

Darren Star (s. 1961) on yhdysvaltalainen tuottaja ja käsikirjoittaja. Hän on tullut tunnetuksi lukuisten suosittujen TV-sarjojen luojana. Darren Starin kuuluisimmat luomukset ovat luultavasti Beverly Hills 90210, Melrose Place sekä Sinkkuelämää, joka kylläkin perustui Candace Bushnellin kirjoituksiin. Star toimi myös Sex and the City – Sinkkuelämää elokuvan tuottajana. Darren Star opiskeli University of Californiassa Los Angelesissa. Hän on taustaltaan juutalainen. Starilla on nykyisin asunnot sekä Los Angelesissa että New Yorkissa. Star on avoimesti homoseksuaali. ==Aiheesta muualla== * Luokka:Yhdysvaltalaiset elokuvakäsikirjoittajat Luokka:Yhdysvaltalaiset televisiotuottajat Luokka:Yhdysvaltalaiset elokuvatuottajat Luokka:Sinkkuelämää Luokka:Vuonna 1961 syntyneet Luokka:Elävät henkilöt
TAP Portugalin lento 425

TAP Portugalin lento 425 oli TAP Portugalin lento Belgian Brysselistä Portugalin Madeiralle. Lentoon kuului välilasku Lissaboniin. 19. marraskuuta 1977 lennolla käytetty Boeing 727-282Adv liukui laskeutuessaan huonossa säässä ulos kiitotieltä ja tuhoutui. Koneessa olleista 164 ihmisestä 131 kuoli onnettomuudessa. Lentokapteeni João Lontrão ja lentoperämies Miguel Guimarães Leal ryhtyivät noin kello 21.48 kolmanteen laskeutumisyritykseen Madeiran lentokentälle. Heidän työaikansa oli kestänyt tähän mennessä 13 tuntia ja 15 minuuttia, ja väsynyt miehistö oli yrittänyt jo kahdesti laskeutua vaikeissa olosuhteissa ainoastaan 1 600 metrin pituiselle kiitotielle. Kolmannen yrityksen jälkeen olisi ainoa vaihtoehto ollut yrittää Kanariansaarten Gran Canarialle. Kolmas laskeutumisyritys meni pitkäksi ja kone liukui kiitotieltä ulos. Onnettomuudessa sai surmansa yhteensä 131 henkeä tehden siitä Portugalin historian pahimman lento-onnettomuuden. Madeiran lentoaseman kiitotie oli vaarallisen lyhyt ja onnettomuuden seurauksena sitä jatkettiin 200 metrillä vuosien 1982–1986 aikana. Myöhemmin sitä on jatkettu 2 777 metrin mittaiseksi. == Lähteet == Luokka:Lento-onnettomuudet Portugalissa Luokka:Vuoden 1977 lento-onnettomuudet Luokka:Madeiran historia
Hanna Zdanowska

Hanna Elżbieta Zdanowska (s. 23. maaliskuuta 1959 Łódź) on puolalainen poliitikko. Hän edustaa kristillisdemokraattista Kansalaisfoorumi-puoluetta. Zdanowska istui Sejmin jäsenenä vuodesta 2007–2010. Synnyinkaupunkinsa Łódźin pormestariksi Zdanowska valittiin 2010. Varsinaiselta ammatiltaan Zdanowska on ympäristöinsinööri. Hän on naimaton. == Lähteet == == Aiheesta muualla == * Tietoa Sejmin sivuilla Luokka:Puolalaiset poliitikot Luokka:Pormestarit Luokka:Vuonna 1959 syntyneet Luokka:Elävät henkilöt
Timo Turpeinen

Timo Jukka Turpeinen (s. 8. helmikuuta 1959) on suomalainen laulaja ja lauluntekijä. Turpeinen keikkailee oman Timo Turpeinen Bandinsa kanssa soittaen erityisesti suomalaista iskelmää. Lisäksi hän on duetoinut vuosien ajan Sonja Lumpeen kanssa. Turpeisen tunnetuimpia kappaleita on alun perin Markku Blomqvistin vuonna 1977 levyttämä ”Liehuva liekinvarsi”. Turpeinen itse esitti tämän kappaleen ensimmäisen kerran vuonna 1991. Timo Turpeinen lauloi 1970-luvun lopulla yhtyeessä nimeltä Funky President, jolta ilmestyi yksi englanninkielinen single. 1980-luvulla hän liittyi Bluesshakers-yhtyeeseen ja aloitti soolouransa vuonna 1989. Bluesshakers esiintyi myös Hymyhuulet- sarjassa nimellä The Hepamamas. Moulin Rougers -yhtyeessä tehtiin englanninkielistä musiikkia. Soolouralle Turpeinen lähti 1980-luvulla, jolloin hän levytti kaksi coverlevyä, Reissumiehen muistot (1989) ja Liehuva liekinvarsi (1991). 1990-luvulta lähtien Turpeinen on esittänyt omia laulujaan. Turpeinen on tehnyt lauluja myös muille artisteille kuten Vicky Rostille. == Albumit == * Reissumiehen muistot (1989) * Liehuva liekinvarsi (1991) * Timo Turpeinen (1992) * Kaikki liikkuu (1995) * Kun rakkaus saa asunnon (1996) * Kaikki palvoo (2000) * Virtaa (2005) === Kokoelma-albumit === * 20 suosikkia – Liehuva liekinvarsi (1995) * 20 suosikkia – Rikkaat ja köyhät (2001) == Lähteet == ==Aiheesta muualla== * * Luokka:Suomalaiset iskelmälaulajat Luokka:Suomalaiset laulaja-lauluntekijät Luokka:Vuonna 1959 syntyneet Luokka:Elävät henkilöt
Tim Blaney

Timonthy "Tim" Blaney (s. 1959) on yhdysvaltalainen ääninäyttelijä. Hänet tunnetaan muun muassa elokuvista Men in Black – miehet mustissa (1997) ja MIB II – miehet mustissa 2 (2002), joissa hän ääninäytteli koiraa nimeltä Frank the Pug. Hän on esiintynyt myös dokumentissa Studio DC: Almost Alive (2008). == Aiheesta muualla == * Luokka:Yhdysvaltalaiset ääninäyttelijät Luokka:Vuonna 1959 syntyneet Luokka:Elävät henkilöt
Stefan Attefall

Jan Stefan Attefall (s. 21. elokuuta 1960 Lycksele) on ruotsalainen poliitikko, joka edustaa Kristillisdemokraatteja. Attefall on istunut valtiopäivien jäsenenä vuosina 1991–1994 ja jälleen 1998–2014. Hän oli kristillisdemokraattien valtiopäiväryhmän puheenjohtajana vuosina 2006–2010, minkä jälkeen Attefall toimi julkishallinto- ja asuntoministerinä vuosina 2010–2014. Ennen uraansa valtiopäivillä Attefall on toiminut muun muassa kristillisdemokraattien nuorisoliiton puheenjohtajana vuosina 1986–1989. Hän on ollut myös Kristdemokraten -lehden päätoimittajana. Attefallin mukaan on saanut nimensä uusi rakennustyyppi, Attefallshus. == Lähteet == == Aiheesta muualla == * Tietoa Valtiopäivien sivuilla Luokka:Ruotsin Kristillisdemokraattien poliitikot Luokka:Ruotsin ministerit Luokka:Ruotsin kansanedustajat Luokka:Vuonna 1960 syntyneet Luokka:Elävät henkilöt
Birger Ekstedt

Birger Ekstedt (19. joulukuuta 1921 Sundsvall – 5. heinäkuuta 1972 Österlövsta) oli ruotsalainen poliitikko ja vuonna 1961 vihitty evankelis- luterilaisen kirkon pappi. Hän toimi maansa kristillisdemokraattien ensimmäisenä puoluejohtajana vuodesta 1964 kuolemaansa, jonka jälkeen häntä seurasi Alf Svensson. Luokka:Ruotsin puolueiden puheenjohtajat Luokka:Ruotsin Kristillisdemokraattien poliitikot Luokka:Ruotsalaiset papit Luokka:Vuonna 1921 syntyneet Luokka:Vuonna 1972 kuolleet